**Ministru kabineta rīkojuma projekta**

**„Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2015.gadā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2015.gadā” (turpmāk – rīkojuma projekts) sagatavots, pamatojoties uz:   * likuma „Par budžetu un finanšu vadību” 9.panta trīspadsmitās daļas 1.punktu; * likuma „Par valsts budžetu 2015.gadam” 30. un 31.pantu; * Ministru kabineta 2010.gada 16.marta noteikumu Nr.256 „Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprogrammām un izdevumu ekonomiskās klasifikācijas kodiem” 3.punktu; * Ministru kabineta pieņemtajiem lēmumiem par finansējuma nodrošināšanu, normatīvajos aktos noteiktajā kārtībā veicot apropriācijas pārdali starp budžeta programmām un apakšprogrammām un izdevumu klasifikācijas kodiem atbilstoši ekonomiskajām kategorijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai nodrošinātu Iekšlietu ministrijai un tās padotības iestādēm pamatfunkciju un atsevišķu uzdevumu izpildei nepieciešamā papildu finansējuma piešķiršanu 2015.gadā.  Ņemot vērā budžeta izpildes analīzes datus, Iekšlietu ministrijas pamatbudžeta programmās un apakšprogrammās jau izveidojies un līdz 2015.gada beigām izveidosies kopējais konkrētiem pasākumiem paredzēto, bet neizlietoto finanšu līdzekļu atlikums (turpmāk – neizlietotais finansējums) **1 008 088** *euro* apmērā, tajā skaitā:  1. budžeta apakšprogrammā 11.01.00 “Pilsonības un migrācijas lietu pārvalde” **697 550** *euro*, kas tika paredzēts šādam ilgtermiņa saistību pasākumam:   |  |  |  |  |  | | --- | --- | --- | --- | --- | | Finansējuma piešķiršanas pamatojums | Pasākuma nosaukums | Piešķirtais finansējums | Pārdale saskaņā ar MK 17.09.2015. rīk. Nr.568 | Neizlietotais finansējums | | Ministru kabineta 2014.gada 14.oktobra rīkojums Nr. 580 “Grozījums Ministru kabineta 2011.gada 27.jūlija rīkojumā Nr.347 “[Par informācijas sistēmas darbības koncepcijas aprakstu “Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”](http://likumi.lv/ta/id/233825-par-informacijas-sistemas-darbibas-koncepcijas-aprakstu-pasu-sistemas-un-vienotas-migracijas-informacijas-sistemas-attistiba-el...)”” | Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana | 7 633 156 | - 1 149 500 | **697 550** |   Finansējums ilgtermiņa saistību pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana” netiks apgūts pilnā apjomā, jo precizēti piegādājamo personu apliecinošo dokumentu apjomi (2015.gadā nav nepieciešams iegādāties tik daudz pases un personas apliecības sagataves, cik sākotnēji tika plānots).  2. budžeta programmā 10.00.00 „Valsts robežsardzes darbība” **57 384** *euro*, kas tika paredzēts šādam mērķim:   |  |  |  |  | | --- | --- | --- | --- | | Finansējuma piešķiršanas pamatojums | Nosaukums | Piešķirtais finansējums | Neizlietotais finansējums | | Ministru kabineta 2014.gada 29.jūlija prot. Nr.41 22.§ 5.punkts | Robežšķērsošanas vietas “Vientuļi” aprīkojuma iegāde un uzturēšana | 1 369 224 | **57 384** |   Finansējums, kas piešķirts robežšķērsošanas vietas “Vientuļi” aprīkojumam, netiks apgūts pilnā apjomā, jo VAS “Valsts nekustamie īpašumi”, izvērtējot Valsts robežsardzes tehnisko sistēmu kapacitāti, konstatēja, ka atsevišķu funkciju nodrošināšanai nepieciešamais aprīkojums ir jau iekļauts būvprojektā. Tādejādi plānotais finansējums aprīkojumam 57 384 *euro* apmērā (no tiem pamatkapitāla veidošana 55 494 *euro*) netiks apgūts:   * komunikācijas skapis servera telpā: 630 *euro* (3 gab. x 210 *euro*) izdevumu ekonomiskās klasifikācijas kods (turpmāk – EKK) 2312; * komunikācijas skapis paviljonos: 1 260 *euro* (6 gab. x 210 *euro*) EKK 2312; * apsardzes sistēmas ierīkošana: 4 269 *euro* EKK 5220; * videonovērošanas kameru arhīvs un datu uzglabāšanas serveris (rezerves kopija): 51 225 *eur*o (3 gab. x 17 075 *euro*) EKK 5238.   3. budžeta apakšprogrammā 38.05.00 „Veselības aprūpe un fiziskā sagatavotība” **240 770** *euro*, kas tika paredzēts šādam mērķim:   |  |  |  |  |  |  | | --- | --- | --- | --- | --- | --- | | Finansējuma piešķiršanas pamatojums | Nosaukums | Piešķirtais finansējums | Pārdale saskaņā ar MK 17.09.2015. rīk. Nr.568 | Neizlietotais finansējums (pārdale psiholoģiskā atbalsta pakalpojuma izveidei) | Neizlietotais finansējums | | 2013.gada 19.decembrī pieņemtie grozījumi Valsts un pašvaldību institūciju amatpersonu un darbinieku atlīdzības likumā | Amatpersonu ar speciālajām dienesta pakāpēm sociālo garantiju uzlabošana un veselības aprūpes pakalpojumu sniegšana | 4 392 559 | - 1 242 753 | -88 452 | **240 770** |   Finansējums amatpersonu ar speciālajām dienesta pakāpēm sociālo garantiju uzlabošanai un veselības aprūpes pakalpojumu sniegšanai netiks apgūts pilnā apjomā, jo atbilstoši faktiskajai situācijai (amatpersonu ar speciālajām dienesta pakāpēm nepieciešamību pēc veselības aprūpes pakalpojumiem un sociālajām garantijām ir grūti precīzi prognozēt) precizēts nepieciešamo līdzekļu apjoms (tajā skaitā sadalījumā pa EKK). Līdz 2015.gada beigām tiek plānots apgūt finansējumu ne vairāk kā 2 820 584 *euro* apmērā. Tādējādi 2015.gadā iespējams veikt papildu apropriācijas pārdali 240 770 *euro* (4 392 559 *euro* – 2 820 584 *euro* = 1 571 975 *euro* (no tiem 1 242 753 *euro* pārdalīts saskaņā ar Ministru kabineta 2015.gada 17.septembra rīkojumu Nr.568 “Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2015. gadā un bāzes izdevumu pārdali” un 88 452 *euro* plānotā apropriācijas pārdale psiholoģiskā atbalsta pakalpojuma izveidei (informatīvā ziņojuma projekts “Par psiholoģiskā atbalsta pakalpojuma izveidi Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm” (turpmāk – informatīvā ziņojuma projekts)). Detalizēts aprēķins iekļauts informatīvā ziņojuma projekta pielikumā.  4. budžeta apakšprogrammā 40.02.00 „Nekustamais īpašums un centralizētais iepirkums” **12 384** *euro*, kas tika paredzēts šādam mērķim:   |  |  |  |  | | --- | --- | --- | --- | | Finansējuma piešķiršanas pamatojums | Nosaukums | Piešķirtais finansējums | Neizlietotais finansējums | | Ministru kabineta 2014.gada 29.jūlija prot. Nr.41 22.§ 5.punkts | Robežšķērsošanas vietas “Vientuļi” aprīkojuma iegāde | 12 384 | **12 384** |   Finansējums, kas piešķirts robežšķērsošanas vietas “Vientuļi” aprīkojumam, netiks apgūts, jo VAS “Valsts nekustamie īpašumi”, veicot būvniecības darbus, piešķirtā finansējuma ietvaros jau iegādājās un uzstādīja kondicionierus. Tādejādi Nodrošinājuma valsts aģentūrai nav nepieciešams finansējums, kas tika plānots robežšķērsošanas vietas “Vientuļi” kondicionieru iegādei.  Ieņēmumu un izdevumu (neizlietotā finansējuma) kopsavilkums sadalījumā pa budžeta programmām/apakšprogrammām un ieņēmumu un izdevumu veidiem iekļauts anotācijas 1.pielikumā.  *I. Neizlietoto finansējumu ilgtermiņa saistību pasākumam “Eiropas Savienības prasībām atbilstošu pasu, elektronisko identifikācijas karšu un uzturēšanās atļauju izsniegšana”* ***697 550*** *euro apmērā Iekšlietu ministrija ierosina, veicot apropriācijas pārdali 2015.gadā starp budžeta programmām un apakšprogrammām, kā arī starp EKK,* *paredzēt šādiem prioritāriem, ar pamatfunkciju izpildi saistītiem pasākumiem:*  **1.** **Personu apliecinošu dokumentu informācijas sistēmas (PADIS) izmitināšanas infrastruktūras kritisko komponentu ražotāja tehniskā atbalsta atjaunošana** ­(budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) – **108 900** *euro* (EKK 2243). Iekšlietu ministrijas Informācijas centram papildu finansējums nepieciešams, lai nodrošinātu Iekšlietu ministrijas Informācijas centram nodotās Personu apliecinošu dokumentu informācijas sistēmas (PADIS) izmitināšanas infrastruktūras kritisko komponentu ražotāja tehniskā atbalsta atjaunošanu.Detalizēts aprēķins pievienots anotācijas 2.pielikuma 1.tabulā.2. Civilstāvokļa aktu reģistrācijas informācijas sistēmas (CARIS) serveru licenču atjaunošanas iegādes (budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) – 88 876 *euro* (EKK 5121).Iekšlietu ministrijas Informācijas centram papildu finansējums nepieciešams, lai segtu izdevumus, kas saistīti ar licenču atjaunošanas iegādēm.Detalizēts aprēķins pievienots anotācijas 2.pielikuma 2.tabulā.3. DOC Vision licences (budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) – 7 200 *euro* (EKK 5121).Iekšlietu ministrijas Informācijas centram papildu finansējums nepieciešams licencēm, lai Pilsonības un migrācijas lietu pārvaldē uzlabotu dokumentu apriti un uzdevumu izpildes kontroli.Detalizēts aprēķins pievienots anotācijas 2.pielikuma 3.tabulā.4. Skeneru iegāde, lai uzlabotu Pilsonības un migrācijas lietu pārvaldes klientu apkalpošanas kvalitāti un dokumentu apriti (budžeta apakšprogramma 11.01.00 “Pilsonības un migrācijas lietu pārvalde”) – 16 456 *euro* (EKK 5121 – 11 616 *euro*; EKK 5238 – 4 840 *euro*).Pilsonības un migrācijas lietu pārvaldei nepieciešams iegādāties divus specifiskus skenerus, lai uzlabotu teritoriālo nodaļu klientu apkalpošanas kvalitāti un dokumentu apriti.Detalizēts aprēķins pievienots anotācijas 2.pielikuma 4.tabulā.5. Patvēruma meklētāju izmitināšanas centra “Mucenieki” telpu remontam (budžeta apakšprogramma 40.02.00 “Nekustamais īpašums un centralizētais iepirkums”) – 50 000 *euro* (EKK 2000).Lai patvēruma meklētāju izmitināšanas centrā “Mucenieki” uzņemtu lielāku skaitu patvēruma meklētāju, ir jāveic telpu remonts.Detalizēts aprēķins pievienots anotācijas 2.pielikuma 5.tabulā.6. Remontdarbiem dažādos objektos (budžeta apakšprogramma 40.02.00 “Nekustamais īpašums un centralizētais iepirkums) – 426 118 *euro* (EKK 5250). Saskaņā ar 2012.gada 11.decembra Ministru kabineta noteikumu Nr. 839 “Nodrošinājuma valsts aģentūras nolikums” 3.2.apakšpunktu viena no Nodrošinājuma valsts aģentūras funkcijām ir apsaimniekot un pārvaldīt iestāžu īpašumā, valdījumā vai lietošanā esošos nekustamos īpašumus, kas nodoti Nodrošinājuma valsts aģentūrai pārvaldīšanā. Bieži vien nekustamo īpašumu stāvoklis ir ļoti sliktā stāvoklī un, pat veicot rūpīgu finanšu plānošanu un izstrādājot atbilstošu apsaimniekošanas plānu, rodas situācijas, kad neplānotu ārēju faktoru ietekmē nekustamais īpašums tiek bojāts, līdz ar to nepieciešams veikt ārkārtas pasākumus. 2015.gadā Nodrošinājuma valsts aģentūra piešķirtā budžeta ietvaros ir veikusi normatīvajos aktos noteiktās darbības, taču ierobežotā finansējuma dēļ nebija iespējams veikt virkni būtisku, iepriekš neparedzētus uzdevumus:  1) Ļoti sliktā tehniskā stāvoklī ir ēka Vestienas ielā 4, Rīgā. Ēkas nesošajās konstrukcijās (kolonās) ir radušās plaisas, kas palielina ēkas sabrukšanas risku, ko 2014.gadā konstatēja eksperti, veicot ēkas būvkonstrukciju tehnisko apsekošanu un izmaksu apzināšanu. Šāda veida riski nav prognozējami un rada paaugstinātus drošības draudus tās tuvumā vai ēkās strādājošiem cilvēkiem. Šādiem bojājumiem palielinoties, ēkas kopējais stāvoklis strauji pasliktinās, radot arvien jaunus un plašākus bojājumus. Ēkai nepieciešams veikt jumta seguma atjaunošanu ar energoefektivitātes paaugstināšanu, kā arī ēku konstrukciju pastiprināšanu un logu bloku nomaiņu.  Ņemot vērā iepriekš minēto, 2015.gada 19.martā tika izsludināts iepirkums Nr. IeM NVA 2015/23 par „Garāžas ēkas karkasa pārbūves darbiem Vestienas ielā 4, Rīgā”, un konkursā uzvarēja SIA “I.K.Būve”. Ēkai nepieciešamie remontdarbi tika iedalīti četros posmos:   * jumta seguma atjaunošana – 67 078,65 *euro*; * logu bloku nomaiņa tehniskajā stāvā – 24 688,34 *euro*; * garāžas ēkas karkasa nesošo konstrukciju pastiprināšanas tehniskā projekta izstrādāšana – 2 182,13 *euro* * garāžas ēkas karkasa nesošo konstrukciju pastiprināšana – 73 250,22 *euro* .   Līgums paredz slēgt vienošanos par katru kārtu atsevišķi, paredzot darbu izpildi atbilstoši piešķirtajam finansējumam. 2015.gadā ir iespējams veikt pirmos trīs posmus (93 949 *euro*).  2) Esošais noliktavu un darba kabinetu ēkas jumts Liepājas ielā 2b, Ludzā, kur atrodas Valsts robežsardzes Ludzas pārvalde, ir pārklāts ar bituma klājumu, kas gadu gaitā ir izkaltis un saplaisājis. Caur jumta segumu sāka ieplūst ūdens, bojājot kosmētisko apdari. Papildus tam 2015.gada 29.maijā izcēlās ugunsgrēks, kam par iemeslu bija elektroinstalācijas īssavienojums, jo caur bojāto jumtu ieplūdušais ūdens nokļuva uz rozetes. Jumta remonta darbiem nepieciešams finansējums 31 562 *euro* apmērā.  Liepājas ielā 2b, Ludzā, 2015.gada 19.jūnijā, iebruka garāžu jumta pārseguma dzelzsbetona panelis. Steidzami nepieciešams veikt remontdarbus, pretējā gadījumā pieaugs ēkas ekspluatācijas drošības riski, kā arī pati ēka tiks bojāta arvien vairāk, tādējādi palielinot remontdarbu izmaksas bojājumu seku likvidēšanā. Remontdarbu veikšanai nepieciešams finansējums 19 941 *euro* apmērā.  3) Norvēģijas finanšu instrumenta 2009.-2014.gada programmas LV08 „Latvijas korekcijas dienestu un Valsts policijas īslaicīgās aizturēšanas vietu reforma” ietvaros ir plānots veikt Īslaicīgas aizturēšanas vietu pārbūvi Gaitnieku ielā 2b, Gulbenē un Bērzu ielā 3, Aizkrauklē. Viena no problēmām šajās vietās ir nesakārtotā lietus kanalizācijas sistēma, kuras dēļ ēku pagrabos ieplūst gruntsūdeņi. Lai nodrošinātu kvalitatīvu telpu pārbūvi ir nepieciešams izveidot lietus novadīšanas sistēmu (izmaksas 59 911 *euro*), kas nodrošinātu gruntsūdeņu novadīšanu pilsētas lietus kanalizācijas sistēmā, nevis nokļūšanu ēkā, kā rezultātā rodas defekti, kas ietekmē telpu pārbūves kvalitāti un noturību pret bojājumiem ilgstošā laika periodā. Finansējums nepieciešams, lai nodrošinātu, ka Norvēģijas finanšu instrumenta programmas ietvaros veikto pasākumu īstenošana netiek apdraudēta, novēršot risku, ka tikko izremontētā īslaicīgās aizturēšanas vieta pirmajās lietusgāzēs tiek appludināta.  4) Ministru kabinets 2014.gada 9.decembrī (prot Nr.69, 39.§) atbalstīja nekustamā īpašuma Jelgavas ielā 65, Kuldīga, Kuldīgas novadā (nekustamā īpašuma kadastra Nr.6201 026 0025), labprātīgu atsavināšanu sabiedrības vajadzībām, tādējādi nodrošinot Valsts policijas Kurzemes reģiona pārvaldes Kuldīgas iecirkni ar darbam piemērotām telpām. Pirms Valsts policijas Kurzemes reģiona pārvaldes Kuldīgas iecirkņa pārcelšanas, nepieciešams nodrošināt rekonstrukcijas un renovācijas darbus, atbilstoši drošības un darba prasībām. Saskaņā ar Ministru kabinetā 2014.gada 9.decembrī nolemto (prot. Nr.69 39.§ 5.p) Iekšlietu ministrijai nekustamā īpašuma (kadastra Nr.6201 026 0025) remontdarbu izmaksas ne vairāk kā 373 000 *euro* apmērā 2015.gadā segt piešķirto valsts budžeta līdzekļu ietvaros. Ņemot vērā faktisko situāciju, 2015.gadā nepieciešami finanšu līdzekļi 95 000 *euro* apmērā.  5) Lielākai daļai nekustamo īpašumu apkures katli ir ļoti nolietoti un rada avārijas draudus ne tikai apkures sezonas laikā, bet arī ēkas drošībai kopumā. To efektivitāte ir ļoti maza (lieli apkures izdevumi). Lai samazināto remontu izdevumus, mazinātu kaitīgo ietekmi uz apkārtējo vidi un taupītu valsts budžeta līdzekļus, Kr.Valdemāra ielā 94, Talsos, Saltupes ielā 7, Anīkstē, Lielā ielā 45, Daugavpilī un Noliktavas ielā 1, Limbažos jāveic apkures katlu nomaiņa. 2015.gadā nepieciešams finansējums apkures katlu nomaiņai un apkures sistēmu rekonstrukcijai 59 163 *euro* apmērā.  6) Valsts ugunsdzēsības un glābšanas dienesta Bauskas depo Skolas ielā 17, Bauskā, nepieciešams veikt ceļa seguma remontu. Esošais asfalta segums ir paredzēts ugunsdzēsēju mašīnām, kuru svars ir ap 5 tonnām, savukārt modernizētajām mašīnām svars sasniedz 20 tonnas. Tādējādi pašreizējais ceļa segums strauji nolietojas un deformējas, kā rezultātā ir radušās lielas bedres, bojājot kanalizācijas un notekūdeņu sistēmas. Jauna un atbilstoša seguma ierīkošanai nepieciešami līdzekļi 7 860 *euro* apmērā.  7) Ezermalas ielā 8A, Rīgā aukstā ūdens sistēma ir nolietojusies, ūdensvadi ir izrūsējuši un arvien biežāk caurules tiek pārrautas, kā rezultātā remontu nepieciešamība katru gadu pieaug. Pašlaik ūdensvadu sistēma ir praktiski nelietojama un tās remontam nepieciešami līdzekļi 7 281 *euro* apmērā.  8) Lielākās problēmas ēku uzturēšanai bieži sagādā slikts vai bojāts jumta segums. Lietus ūdens iesūcas apdares materiālos, nokļūst uz elektroinstalācijas sistēmām un rada lielus riskus gan ēkas, gan cilvēku drošībai. Steidzami nepieciešama bojāta jumta seguma renovācija Jelgavas ielā 58, Kuldīgā (8 966 *euro*) un Indras DzRKP „Robežkontrole”, Indras pagastā (14 500 *euro*).  9) Ēku tehniskais stāvoklis bieži ir atkarīgs arī no logu kvalitātes. Logu nomaiņa tiek veikta pakāpeniski, tomēr vēl ir daudz ēku, kurās logu stāvoklis ir kritisks, tie ir izpuvuši, krīt ārā, traucējot ikdienas darbu. Nomainot logus, tiks uzlabota energoefektivitāte un ietaupīti ēku uzturēšanas līdzekļi. 2015.gadā nepieciešams nomainīt logus ēkās Jelgavas ielā 41, Liepājā, Skolas ielā 24, Alsungā, Rīgas ielā 14, Olainē un Dobeles ielā 16, Jelgavā. Nepieciešamais finansējums logu nomaiņai ir 27 985 *euro*. Detalizēts aprēķins pievienots anotācijas 2.pielikuma 6.tabulā. *II. Neizlietoto finansējumu, kas tika plānots budžeta programmā 10.00.00 “Valsts robežsardzes darbība” robežšķērsošanas vietas “Vientuļi” aprīkojuma iegādei* ***57 384*** *euro apmērā, Iekšlietu ministrija ierosina, veicot apropriācijas pārdali 2015.gadā starp pasākumiem un EKK,* paredzēt **tulkošanas un aizturēto ārzemnieku ēdināšanas pakalpojumiem**(budžeta programmā 10.00.00 “Valsts robežsardzes darbība”– **57 384** *euro* (EKK 2232 – 27 384 *euro*; EKK 2363 – 30 000 *euro*).  Sākot ar 2014.gada februāri, pieaug aizturēto ārzemnieku (īpaši Vjetnamas Republikas pilsoņu) skaits Latvijas teritorijā. 2013.gadā tika aizturētas 175 personas (tajā skaitā 10 Vjetnamas Republikas pilsoņi), 2014.gada – 263 personas (tajā skaitā Vjetnamas Republikas pilsoņi – 98), uz 2015.gada 7.oktobri – 562 personas (tajā skaitā Vjetnamas Republikas pilsoņi – 401, Irākas pilsoņi – 41). Izdevumi, kas nepieciešami, lai nodrošinātu aizturēto ārzemnieku ēdināšanu un segtu tulkošanas izmaksas, daļēji tiks segti arī no Patvēruma, migrācijas un integrācijas fonda 2014.-2020.gada plānošanas periodam plānotā finansējuma. Ņemot vērā faktisko situāciju un piešķirto finansējumu 2015.gadā ir izveidojusies šāda situācija:tulkošanai nepieciešami izdevumi: uz 2015.gada oktobra sākumu izlietoti līdzekļi 139 274 *euro* apmērā, sākotnējā tāme – 110 383 *euro*. Papildu līdz 2015.gada beigām nepieciešams finansējums 69 720 *euro* apmērā (20 lapas x 14 *euro* par vienu lapu x 3 mēneši (oktobris, novembris, decembris) x 83 cilvēki (vidēji mēnesī)), lai segtu izveidojušos deficītu (28 891 *euro*) un izdevumus līdz 2015.gada beigām.ēdināšanas nodrošināšanai nepieciešamie izdevumi: uz 2015.gada oktobra sākumu no valsts budžeta līdzekļiem izlietoti līdzekļi 81 499 *euro* apmērā, sākotnējā tāme – 4 075 *euro*. Finansējums, kas tika piešķirts ar Ministru kabineta 2015.gada 17.septembra rīkojumu Nr.568 “Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2015.gadā un bāzes izdevumu pārdali” 86 160 *euro* apmērā, nodrošinās tikai to izdevumu segšanu, kas radušies līdz oktobra sākumam. Papildu līdz 2015.gada beigām nepieciešams finansējums 69 084  *euro* apmērā (vidēji 19 dienas x vid. 120 personas x 10,10 *euro* vidēji dienā x 3 mēneši (oktobris, novembris, decembris)).Ņemot vērā iepriekš minēto, lai nodrošinātu tulkošanu un aizturēto ārzemnieku ēdināšanu, papildus no valsts budžeta līdzekļiem nepieciešams finansējums 57 384 *euro*.Detalizēts aprēķins pievienots anotācijas 2.pielikuma 7.tabulā. *III. Neizlietoto finansējumu, kas tika plānots budžeta apakšprogrammā 38.05.00 “Veselības aprūpe un fiziskā sagatavotība” amatpersonu ar speciālajām dienesta pakāpēm sociālo garantiju uzlabošanai un veselības aprūpes pakalpojumu sniegšanai* ***240 770*** *euro apmērā, Iekšlietu ministrija ierosina, veicot apropriācijas pārdali 2015.gadā starp budžeta programmām un apakšprogrammām, kā arī starp EKK,* *paredzēt šādiem prioritāriem, ar pamatfunkciju izpildi saistītiem pasākumiem:* 1. Centralizētai datortehnikas atjaunošanai (budžeta apakšprogramma 40.02.00 “Nekustamais īpašums un centralizētais iepirkums”) – 224 680 *euro* (EKK 2312 – 51 880; EKK 5238 – 172 800). No 2014.gada 8.aprīļa Microsoft korporācija pārtrauca atbalstu operētājsistēmai Microsoft Windows XP un lietojumprogrammai Microsoft Office 2003. Pašlaik iekšlietu resora iestādēs ir 8783 datori, no kuriem 4269 datori ir ar Microsoft Windows XP programmatūru un 387 datori ir ar Microsoft Office 2003 programmatūru. Minētā problēma tika izskatīta 2014.gada 12.marta un 2015.gada 1.jūlija Iekšlietu ministrijas Informācijas un komunikācijas tehnoloģiju resursu drošības pārvaldības padomes sēdē, kurā tika identificēts drošības risku būtisks pieaugums, kas var izraisīt darbstaciju “ievainojamību”, līdz ar to paralizēt un negatīvi ietekmēt Iekšlietu ministrijas datu pārraides tīkla darbību un pie tā pieslēgtās iekārtas. Iekšlietu ministrijas Informācijas centrs ir izvērtējis vairākus iespējamos risinājumus operētājsistēmas un lietojumprogrammas pārejai uz jaunākiem produktiem, kuriem ir paredzēts Microsoft atbalsts, kuru ietvaros kā viens no risinājumiem skar jaunu Microsoft licenču iegādi, kur papildus nepieciešama datortehnikas modernizēšana (cieto disku HDD nomaiņa uz SSD cieta diska tipiem, operatīvās atmiņas moduļu paplašināšana, mātes plates nomaiņa), lai paātrinātu datortehnikas veiktspēju un iespēju darboties ar jaunās paaudzes operētājsistēmām un lietojumprogrammām. Tomēr, izvērtējot 4269 datortehnikas vienību tehniskās specifikācijas un to ražošanas gadus, tika konstatēts, ka šīs datortehnikas iegāde tika veikta laika posmā no 1998. līdz 2007.gadam. Šī datortehnika novecojošo tehnoloģiju dēļ nav savietojama ar jaunās paaudzes operētājsistēmām un lietojumprogrammām, kā arī ar jauniem SDD cietā diska tipiem un operatīvās atmiņas moduļiem, tādēļ būtu nepieciešams iegādāties minēto programmatūru kopā ar jaunu datortehniku. Ja problēma netiks risināta piedāvātajā variantā, tad, lai aizsargātu Iekšlietu ministrijas datu pārraides tīklu, būs nepieciešams atslēgt minētos datorus no tīkla, kas krasi ierobežos visu iekšlietu resora iestāžu lietotāju darbu (šie datori faktiski būs lietojami tikai dokumentu sagatavošanai), kas negatīvi ietekmēs arī cīņu pret noziedzības (t.sk. organizētās) apkarošanas un novēršanas jomā.  Iekšlietu ministrija ir sagatavojusi un noteiktā kārtībā iesniegusi arī veidlapu “Jaunā politikas iniciatīva, kurai tiek vērtēta atbilstība attīstības plānošanas dokumentiem, vidējam termiņam. Informācijas tehnoloģiju pilnveidošana un attīstība” (JPI 14\_05\_P), kurā norādīts, ka 2016.-2018.gadā problēmas risināšanai nepieciešami kopsummā 2 813 932 *euro*. Lai kaut daļēji risinātu problēmu, tika veikta apropriācijas pārdale 707 181 *euro* apmērā (Ministru kabineta 2015.gada 17.septembra rīkojums Nr.568 “Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2015.gadā un bāzes izdevumu pārdali ”. Detalizēts aprēķins pievienots anotācijas 2.pielikuma 8.tabulā.2. Resursu vadības sistēmas *“Horizon”* Iekšlietu ministrijas grāmatvedības uzskaites vadlīniju un personāla moduļa vadlīniju izstrādei (budžeta programma 97.00.00 “Nozaru vadība un politikas plānošana”) ­– 16 090 *euro* (EKK 2259). Resursu vadības sistēmas *“Horizon”* Iekšlietu ministrijas grāmatvedības uzskaites vadlīnijas un personāla moduļa vadlīnijas ir izstrādātas un apstiprinātas 2010.gadā. Mainoties normatīvo aktu bāzei, kā arī, ieviešot jaunus efektīvākus konkrētu jautājumu risinājumus, tika konstatēts, ka vadlīnijas ir būtiski novecojušas. Lai minimizētu iespējamos riskus un panāktu vienotas pieejas piemērošanu iekšlietu resora grāmatvedības un personālvadības uzskaitē, ir nepieciešams izstrādāt jaunas, aktuālas resursu vadības sistēmas *“Horizon”* Iekšlietu ministrijas grāmatvedības uzskaites vadlīnijas un personāla moduļa vadlīnijas. Vadlīniju izstrādi nodrošina SIA “VISMA Enterprise” atbilstoši noslēgtajos līgumos norādītajam izcenojumam. Plānots, ka vadlīniju izstrādei nepieciešamas 267 stundas. Detalizēts aprēķins pievienots anotācijas 2.pielikuma 9.tabulā. *IV. Neizlietoto finansējumu, kas tika plānots budžeta apakšprogrammā 40.02.00 “Nekustamais īpašums un centralizētais iepirkums” robežšķērsošanas vietas “Vientuļi” aprīkojuma iegādei* ***12 384*** *euro apmērā, Iekšlietu ministrija ierosina, veicot apropriācijas pārdali 2015.gadā starp pasākumiem,* paredzēt **kondicionieru iegādei** *(budžeta* *apakšprogramma 40.02.00 “Nekustamais īpašums un centralizētais iepirkums*”) – **12  384** *euro* (EKK 5232).  Kondicionieru stāvoklis Nodrošinājuma valsts aģentūras pārņemtajos īpašumos ir kritisks. Kondicionieru ir fiziski un morāli novecojuši, tiem bieži nepieciešams veikt remontus. Problemātiska ir bojāto detaļu labošana, jo vecajiem kondicionieru modeļiem detaļas vairs netiek ražotas (kondicionieri ir praktiski neremontējami). Atsevišķās telpās, piemēram, telpās, kurās atrodas serveri, kondicionieru maiņa ir īpaši aktuāla, lai pasargātu tehniku no pārkaršanas. Detalizēts aprēķins pievienots anotācijas 2.pielikuma 10.tabulā. Saskaņā ar likuma „Par valsts budžetu 2015.gadam” 30.panta pirmo daļu finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām un budžeta izdevumu kodiem atbilstoši ekonomiskajām kategorijām, ievērojot nosacījumu, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma.  Rīkojuma projektā budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” iekļautā apropriācijas pārdale 204 976 *euro* apmērā izraisa apakšprogrammas palielinājumu par 5,7% un budžeta apakšprogrammai 40.02.00 “Nekustamais īpašums un centralizētais iepirkums” iekļautā apropriācijas pārdale 700 798 *euro* apmērā – par 5,8%.  Saskaņā ar likuma „Par valsts budžetu 2015.gadam” 31.panta ceturto daļu likuma „Par valsts budžetu 2015.gadam” 30.panta nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma „Par valsts budžetu 2015.gadam” [30.panta](http://likumi.lv/doc.php?id=253192#p32) nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.  Kopējais pārdales apjoms budžeta apakšprogrammai 02.03.00 “Vienotās sakaru un informācijas sistēmas uzturēšana un vadība” un 40.02.00 “Nekustamais īpašums un centralizētais iepirkums” izraisa palielinājumu, kas attiecīgi ir lielāks par 5 procentiem no apakšprogrammai apstiprinātās gada apropriācijas apjoma, tādējādi ņemot vērā likuma „Par valsts budžetu 2015.gadam” 31.panta ceturtajā daļā noteikto, apropriācijas pārdali šajās budžeta apakšprogrammās var veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.  Rīkojuma projekts paredz atļaut Iekšlietu ministrijai veikt apropriācijas pārdali 2015.gadā starp programmām, apakšprogrammām, pasākumiem un EKK. Rīkojuma projekts daļēji atrisina iepriekš minētās problēmas, vienlaikus tiek rasta iespēja daļēji finansēt pieteiktās jaunās politikas iniciatīvas. |
| 3. | Projekta izstrādē iesaistītās institūcijas | Iekšlietu ministrija, Valsts robežsardze, Nodrošinājuma valsts aģentūra, Iekšlietu ministrijas veselības un sporta centrs, Iekšlietu ministrijas Informācijas centrs, Pilsonības un migrācijas lietu pārvalde. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 008 088 | 0 | 0 | 0 |
| 2.1. valsts pamatbudžets | 0 | 1 008 088 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -1 008 088 | 0 | 0 | 0 |
| 3.1. valsts pamatbudžets | 0 | -1 008 088 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 008 088 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Detalizēta informācija par apropriācijas pārdali atspoguļota šīs anotācijas 1., 2 un 3.pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi pa apakšpasākumiem (izdevumu veidiem) pasākumam noteiktās summas ietvaros un EKK var tikt precizēti atbilstoši veiktajam iepirkumam un faktiskajai situācijai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Valsts robežsardze, Nodrošinājuma valsts aģentūra, Iekšlietu ministrijas veselības un sporta centrs, Iekšlietu ministrijas Informācijas centrs, Pilsonības un migrācijas lietu pārvalde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

23.10.2015 8:01

3803

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)